Христо Радевски
Прощаване с букварчето

chitanka.info

Сбогом, мъничко букварче,

мой учителю любим!

Весело ми е, макар че

трябва да се разделим!

Ти разкри ми А-Бе-Ве-то,

тия чудни стъпалца

към науката — където

мамят нейните слънца.

И макар и да минавам

в клас по-горен, по-висок,

никога не ще забравям

твоя,

първия урок!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.